《大年雨中见寄二绝因次韵》
明代·孙作

笔端江浪贮云烟，爱汝新诗字字传。
为报客怀无一事，日凭花鸟唤春眠。

作者简介：元明间常州府江阴人，名作，以字行，一字次知。为文醇正典雅，动有依据。尝著书十二篇，号为《东家子》。元末避兵吴中，尽弃他物，独载书两簏。张士诚廪禄之，旋以母病谢去。明洪武六年聘修《大明日历》，授编修，乞改太平府教授。召为国子助教，累擢司业，归卒于家。有《沧螺集》。